**Mallin nimi:** Kolme tulevaisuuttani

**Mallin tavoite:** Tavoitteena on, että opiskelija ymmärtää tekevänsä arjessaan aktiivisesti erilaisia valintoja, joilla on merkitystä tulevaisuuden muodostumisessa. Hän hahmottaa ja arvioi ratkaisujensa vaikutuksia kirjaten haaveitaan ja pelkojaan, pohtimalla oman toimintansa riskejä, mahdollisuuksia sekä rajoja ja unelmia.

Lisäksi tavoitteena on, että opiskelijaa ohjaava aikuinen tukee opiskelijan hahmottamista tekemällä huomioita samoista asioista ja käy keskustelua aktiivisesta otteesta, pientenkin valintojen merkityksestä sekä asioiden tapahtumisesta tässä ja nyt.

**Mallin toteuttaminen käytännössä:**

Mieti ja hahmottele itsellesi kolme erilaista tulevaisuutta. Kuvaa tulevaisuudet itsellesi parhaimmalla tavalla (kirjoittamalla, piirtämällä, kuvittamalla, värittämällä).

1. Kirjoita ensimmäinen tulevaisuushahmotelma, jossa kaikki etenee siihen suuntaan, johon tällä hetkellä olet menossa.
   1. Missä olet vuoden, viiden tai jopa kymmenen vuoden päästä?
   2. Mitä on tapahtunut?
   3. Millaisessa työssä olet?
   4. Mitä teet? Kenen kanssa?
   5. Mistä koet iloa? Mihin asioihin olet tyytyväinen?
2. Kirjoita toinen, jossa asiat eivät suju omien suunnitelmiesi mukaan.
   1. Missä silloin olet?
   2. Mitä on tapahtunut? Miksi?
3. Kirjoita vielä kolmas, jossa kaikki menee mahtavasti, kaikki onnistuu ja menee jopa yli odotusten.
   1. Missä silloin olet? Mitä on tapahtunut?
   2. Millaisessa ammatissa?
   3. Miksi näin?

Tämän jälkeen pohdi itsenäisesti ja ohjaajasi kanssa: Miten jokapäiväiset valintani vaikuttavat tulevaisuuksien rakentumiseen? Millaisin välitavoittein ja välitapahtumin kukin näistä tulevaisuuksista voivat tulla todemmaksi? Kirjaa pohdintojasi ja tekemiä valintojasi suhteessa itsellesi asettamiin tavoitteisiin liittyen omiin opintoihin.